cyanic-selkie/wikianc huggingface dataset:
Տիկին Ձնաբուքը
Սյուժեի մեկնաբանություն և վերլուծություն
Հաճախ «ֆրաու Հոլլեն» նույնացվում է հին սկանդինավյան Հելի՝ մեռյալների աշխարհի տիրուհու հետ։
Բանահյուսական տվյալներ
Գրիմ եղբայրների կողմից գրի առնված հայտնի տարբերակից բացի գոյություն ունեն տիկին Ձնաբուքի (ֆրաու Հոլլեի) հետ կապված նաև այլ պատմություններ, որ հավաքել է բանահավաք Կարլ Պետովը ։ Մայրիշխանության հետազոտող Հեյդա Գյոթներ-Աբենդրոտն իր «Frau Holle — das Feenvolk der Dolomiten» գրքում փորձել է ժամանակագրական առումով կանոնավորել «ֆրաու Հոլլեի» մասին պատմությունները և համապատասխան կերպով վերականգնել մայրիշխանության մասին հին պատկերացումները ։
Բանահյուսության մեջ նա պատասխանատու է ձմեռային ձյան համար. ինչքան մանրակրկիտ է թափ տալիս անկողինը, այնքան շատ և ուժեղ ձյուն է գալիս երկրի վրա։
Մեկ այլ զրույցում «ֆրաու Հոլլեն» օրհնում է գարնանային դաշտերը՝ քայլելով կանաչող տարածքներում, ինչի արդյունքում հյութն սկսում է հոսել բույսերի միջով, և բնությունն արթնանում է։ Տիկին Ձնաբուքը նաև մարդկանց սովորեցնում է ձեռագործություն, օրինակ՝ մանում և ջուլհակություն։ Նա համարվում է մանողների ու ջուլհակների հովանավորը։ Դրանով մասամբ նման է հին հունական Աթենասին, արևելյան եվրոպացի Մակոշին ու հին գերմանացի նորներին։
Սև կտտկենին (նաև՝ Հոլլեր) «ֆրաու Հոլլեին» նվիրված հատուկ բույս։
Տիկին Ձնաբուքը կարող է նվիրել կարկանդակներ, ծաղիկներ կամ մրգեր և օգնում է, մասնավորապես, կանանց ու աղջիկներին՝ նրանց տալով «լավ տարի», առողջություն և պտղաբերություն։ Բացի այն, որ «ֆրաու Հոլլեն» նպաստում է ծննդաբերությանը, նա իր հետ տանում է մահացած ու չմկրտված մանուկների հոգիները։ Թյուրինգյան Գոթայում մինչ օրս պահպանվել է ավանդություն, ըստ որի ֆրաու Հոլլեն «աղբյուրների պահապանն» է, որտեղ գտնվում են դեռ չծնված երեխաների հոգիները ։
Բացի այդ, «ֆրաու Հոլլեն» ստորերկրյա աշխարհի տիրակալն է։ Ըստ հավատալիքի՝ ծննդյան տոներին՝ դեկտեմբերի 23-ից հունվարի 5-ն ընկած ժամանակահատվածում (այդ ժամանակ հանգստանում են տնային գործերից), նա դուրս է գալիս Երկրի մակերես, որպեսզի տեսնի, թե տարվա ընթացքում ով է եղել ջանասեր, ով՝ անփույթ։ Այդ պատճառով էլ նա կապվում է Կոռնելիոս Տակիտոսի հիշատակած Ներտուս աստվածուհու հետ։
Որոշ զրույցներ հաղորդում են այն մասին, թե ինչպես էր տիկին Հոլլեն փորձում մարդկանց. ծեր և աղքատ կնոջ կերպարանքով «մորաքույր Ձնաբուքերը» ուտելիք ու ապաստան էին խնդրում։ Այն մարդիկ, որոնք օգնություն էին ցույց տալիս, առատ պարգևատրվում էին։ Եթե մարդիկ ժլատության պատճառով խուլ էին աղաչանքների նկատմամբ, ապա պատժվում էին։ Այդպիսով, օրինակ, Վիկենրոդեից (Հեսսեն) հարուստ և անգութ մի գյուղացի աղջկան ծեծել էր այն պատճառով, որ նա ուտելիք ու խմիչք էր տվել ծեր կնոջը (ֆրաու Հոլլեին), և շանը բաց էր թողել տարեց կնոջ վրա։ Որպես պատիժ «ֆրաու Հոլլեն» այրել էր բակը. գյուղացին ու նրա որդին զոհվել էին հրդեհից, իսկ նրա աղջիկը անվնաս էր մնացել։
Գրականություն
Կատեգորիա:Գրիմ եղբայրների հեքիաթներ Կատեգորիա:Գերմաներեն գրականություն
Թրայչինգ
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում ։ Բնակչությունը կազմում է 4057 մարդ, տարածքը՝ 45,40 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 164։
Արտաքին հղումներ
Կատեգորիա:Գերմանիայի բնակավայրեր
Կանեոյի Սուրբ Հովհաննես եկեղեցի
Կանեոյի Սուրբ Հովհաննես եկեղեցի (Свети Јован Канео), մակեդոնական ուղղափառ եկեղեցի, որը գտնվում է Օհրիդ քաղաքում` Մակեդոնիայի Հանրապետությունում։ Նվիրված է Հովհաննես Պատմոսացուն` Հայտնության հեղինակին, որը նույն ինքը` Հովհաննես առաքյալն է։ Եկեղեցու կառուցման թվականը մնացել է անհայտ, բայց փաստաթղթերը մանրամասնում են, որ եկեղեցին կառուցվել է 1447 թվականից առաջ։ Հնագետները հավաստում են, որ եկեղեցին կառուցվել է Օսմանյան կայսրության ի հայտ գալուց առաջ` շատ հավանական է` 13-րդ դարում։ 1964 թվականին վերականգնողական աշխատանքներ են տարվել եկեղեցում որմնանկարների հայտնագործման ուղղությամբ։
Պատմություն
Եկեղեցին ուղղանկյուն հիմք ունեցող խաչաձև կառույց է, արևելյան կողմում ունի աբսիդ։ Անհայտ է, թե ով է եկեղեցու ճարտարապետը, բայց հատակագիծը բյուզանդական ոճի է, կրում է նաև հայկական ճարտարապետության ազդեցությունը. նրանում կան հայկական ճարտարապետության տարրեր։ Մինչև թուրքերի հայտնվելը 15-րդ դարում կատարվել են վերականգնողական աշխատանքներ։ Ըստ տարեգրությունների հաղորդումների` եկեղեցին հեռու չէ Սուրբ Կոնստանտինի և Ելենայի եկեղեցուց ։
Ծանոթագրություններ
Կատեգորիա:Եկեղեցիներ այբբենական կարգով Կատեգորիա:Կրոնական կառույցներ այբբենական կարգով Կատեգորիա:Մակեդոնիայի Հանրապետության տեսարժան վայրեր
Ավստրալիական խևահավ
Ավստրալիական խևահավ, ծովային թռչուն խոլահավերի ընտանիքից։ Արտաքուստ հիշեցնում է հյուսիսային և կապյան խևահավերին։ Խոլահավերի ընտանիքից Ավստրալիական խևահավն ամենահարավային մասում բույն դնող տեսակն է։ Չնայած իր անվանը` ավստրալիական խևահավը պատկանում է ավելի շատ Նոր Զելանդիայի, քան Ավստրալիայի ֆաունային։ Բույն դրած գաղութների և առանձին տեսակների մեծ քանակություն գտնվում է Նոր Զելանդիայում։
Տարածումը
Ավստրալիական խևահավը երկրորդ ամենահազվադեպ տեսակն է` Աբբոտի խոլահավից հետո։ Բույն դնող զույգերի թիվը հասնում է 70000-ից 75000-ի։ Բույն դնողների շրջանը գտնվում է 32°12’S և 46°36’S կոորդինատների միջև։ Բույն դնողների աշխարհի պոպուլյացիայի 99 %-ը 34° մինչև 40°S գոտում է։ Ինչպես և իր երկու հարազատ տեսակները` հյուսիսային և կապյան խևահավերը, ավստրալիական խևահավը ևս օգտվում է զով, բայց ուտելիքներով հարուստ ծովի շրջաններից։
Դասակարգում
Թռչնաբան Բրայան Նելսոնն առաջարկել է կապյան խևահավը, ինչպես նաև ավստրալիական խևահավը, համարել հյուսիսային խևահավի գերտեսակի ալոպատրիկ տեսակներ։ Կապյան խևահավից ավստրալիական խևահավը տարբերվում է փոքրիկ, չփետրակալած մաշկի մասերով աչքերի շուրջ, ավելի մուգ, ծիածանաթաղանթով և պոչի չորս կենտրոնական փետուրների սև գունավորմամբ։ Կապյան խևահավի հետ հազվադեպ են հիբրիդներ ձևավորում։
Լա Ժունկերա
Փրինսթոնի հանրագիտարանը նույնացնում է ժամանակակից Լա Ժունկերի հին հռոմեական բնակչությունը, որի կենտրոնը Յունկարեյն է, որը գտնվում է Գերկուլես ճանապարհը նրան կապող Գադիրի հետ, որը Հռոմում է։ Յունկարեյը գտնվում 18 կմ դեպի հյուսիս, Ֆիգերասանի վերջն է, Պիրենյամի քաղաքի առջև։ Յունկարեյան նշված է «Երթուղով», և Ստրաբոնի, որը կոչ է անում իր Յունկարեյին, որ այնտեղ ականապատ է։
Արտաքին հղումներ
Կատեգորիա:Իսպանիայի քաղաքներ
Ուրգոլ
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Լև Ռուդնև
Լև Վլադիմիրովիչ Ռուդնև, խորհդրային ճարտարապետ։
Կենսագրություն
Ավարտել է Սանկտ Պետերբուրգի գեղարվեստի ակադեմիան (1915), եղել է Լենինգրադի գեղարվեստի ակադեմիայի (1922-1948) և Մոսկվայի ճարտարապետական ինստիտուտի (1948-1952) պրոֆեսոր։ Մասնակցել է մոնումենտալ պրոպագանդայի լենինյան ծրագրի իրականացմանը։ Ռուդնևի լավագույն գործերին բնորոշ են խոշոր, մոնումենտալացված ծավալների լակոնիկությունը, օրդերի մոդեռնացման ձգտումը։
Կառույցներից են՝
Պարգևներ
Պարգևատրվել է 3 շքանշանով։
Ծանոթագրություններ
Կատեգորիա:Ռուս ճարտարապետներ
Եվա Բոննիեր
Եվա Ֆրեդրիկա Բոննիեր (Eva Bonnier, ), շվեդ նկարիչ, մեկենաս։
Կենսագրություն
Եվա Բոննիերը ծնվել է 1857 թվականին Ստոկհոլմում, Բոնիեր դինաստիայի անդամ, հրատարակիչ Ալբերտ Բոննիերի ընտանիքում։ 1878 թվականին նկարչություն է ուսանել շվեդ նկարիչ Ավգուստ Մալմստրյոմի հետ, այնուհետև՝ Շվեդիայի գեղարվեստի թագավորական ակադեմիայում։
Եվա Բոննիերը եղել է Շվեդիայի նկարիչների ասոցիացիայի անդամ, որոշ ժամանակ անցել է Ասոցիացիայի կառավարման կազմում։
1900-ական թվականներին, Բոնիերը ժառանգություն ստանալով, զբաղվել է բարեգործական գործունեությամբ։ Հիմնադրել է Ստոկհոլմի բարեկեցության հիմնադրամը, որի միջոցներով ստեղծվել են արվեստի գործեր հասարակական վայրերի ձևավորման համար, ինչպիսիք են Շվեդիայի ազգային գրադարանը, Ստոկհոլմի համալսարանը, ստոկհոլմյան դպրոցները և այլն։
Եվա Բոննիերը մահացել է 1909 թվականի հունվարի 13-ին։ Նկարչի աշխատանքները պահվում են Շվեդիայի ազգային թանգարանում, մասնավոր հավաքածուներում։
Արտաքին հղումներ
Կատեգորիա:Շվեդ նկարչուհիներ
NXT չեմպիոնատ
NXT չեմպիոնատ (NXT championship), պրոֆեսիոնալ ըմբշամարտի (ռեստլինգ) բարձրագույն չեմպիոնական տիտղոս «WWE» կազմակերպության «NXT» կրտսեր առաջնությունում։
Արտաքին հղումներ
Կատեգորիա:Պրոֆեսիոնալ ըմբշամարտի չեմպիոնական տիտղոսներ
Տավրոս (Ֆամագուստայի շրջան)
Տավրոս (Ταύρος, Pamuklu), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 280 մարդ, հիմնականում՝ թուրքեր։
NXT թիմային չեմպիոնատ
NXT թիմային չեմպիոնատ (NXT Tag Team championship), պրոֆեսիոնալ ըմբշամարտի չեմպիոնական տիտղոս «WWE» կազմակերպության «NXT» կրտսեր առաջնության թիմային դիվիզիոնում։
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։
Արտաքին հղումներ
Կատեգորիա:Պրոֆեսիոնալ ըմբշամարտի չեմպիոնական տիտղոսներ
Կիանկե
Կիանկե  (Chianche), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 596 մարդ, բնակչության խտությունը կազմում է 88 մարդ/կմ²։ Զբաղեցնում է 7 կմ² մակերես։ Փոստային ինդեքս՝ 83010, հեռախոսային կոդ՝ 0825։ Բնակավայրի հովանավորն է սուրբ Ֆելիքսը։
Ծանոթագրություններ
Կատեգորիա:Իտալիայի բնակավայրեր
Գենտի համալսարանի գրադարան
Գենտի համալսարանի գրադարան (Universiteitsbibliotheek Gent), Գենտի համալսարանի գրադարանը, որը գտնվում է Բելգիայի Գենտ քաղաքում։ Համալսարանի գրադարանի ծառայություններից օգտվում են համալսարանականներն ու գիտական հետազոտողները։
Պատմություն
1817 թվականին Գենտի համալսարանի հիմնադրումից հետո Ֆրանսիական հեղափոխության ժամանակ առգրավված գրքերը տրվեցին համալսարանին։ 1942 թվականին բացվեց Գիրք-աշտարակը (Boekentoren), որը գտնվում է Գենտի համալսարանի Blandijn համալիրի կողքին։ Այստեղ են գտնվում համալսարանի արվեստի և փիլիսոփայության ֆակուլտետները։ Շենքի ձևավորումն իրականացրել է ճարտարապետ Անրի վան դե Վելդեն։ Շենքն աչքի է ընկնում իր ճարտարապետական գրադարանային առանձնահատկությամբ։ Վերջին տարիներին գրադարանը ծավալել է բուռն գործունեություն՝ ուշադրության կենտրոնում պահելով գրադարանի ապակենտրոնացումն ու ցանցային գործունեությունը։ Գրքերի որոշ հավաքածուներ կարելի է ձեռք բերել ֆակուլտետների գրադարաններից, սակայն որոշ գրքեր պայմանական հավաքված են համալսարանի գրադարանում։ Մի շարք էլեկտրոնային ռեսուրսներ հասանելի են UGent ցանցում՝ որպես «թվային գրադարանի» մի մաս։
Գրադարանը միացել է Google գրքերի ծրագրին, որը թվայնացնում է գրքեր, հետագայում դրանք համացանցում հասանելի դարձնելու նպատակով ։
Արտաքին հղումներ
Կատեգորիա:Բելգիայի գրադարաններ Կատեգորիա:Համալսարանական գրադարաններ
Ջենք Թոսուն
Ջենք Թոսուն (Cenk Tosun, ), թուրք պրոֆեսիոնալ ֆուտբոլիստ։ Ներկայումս հանդես է գալիս Էվերտոնի և Թուրքիայի ազգային հավաքականի կազմում։ Խաղում է կենտրոնական հարձակվողի դիրքում ։
Այնտրախտ Ֆրանկֆուրտ
Թոսունը Այնտրախտ Ֆրանկֆուրտի ակադեմիայի սան է ։ Իր պրոֆեսիոնալ դեբյուտը նշեց 2010 թվականի մայիսի 8-ին՝ փոխարինման մտնելով Վոլֆսբուրգի դեմ խաղում ։ Սա Թոսունի միակ հանդիպումն էր Այնտրախտի առաջին թիմի կազմում։
Գազիանտեպսպոր
2011 թվականի հունվարի 29-ին Թոսունը 400․000 եվրոյի դիմաց միացավ Գազիանտեպսպորին։ Իր դեբյուտը ակումբի կազմում նշեց փետրվարի 3-ին՝ Թուրքիայի գավաթի Գալաթասարայի դեմ խաղում՝ այս խաղում դառնալով դուբլի հեղինակ ։ Իր առաջին հանդիպումը Թուրքիայի առաջնությունում անցկացրեց փետրվարի 6-ին՝ Կոնյասպորի դեմ խաղում ։ Փետրվարի 19-ին՝ Բուրսասպորի դեմ խաղում Թոսունը դարձավ դուբլի հեղինակ՝ օգնելով իր թիմին հաղթել 4-1 հաշվով ։ Մայիսի 19-ին նա 3 գոլային փոխանցում տվեց Իստանբուլ Բաշակշեհիրի դեմ խաղում ։ Իր առաջին մրցաշրջանում անցկացրած 14 խաղերում Թոսունը դարձավ 10 գոլի և 6 գոլային փոխանցման հեղինակ։
Բեշիկթաշ
Գոմեսի և Բայի հեռանալուց հետո Թոսունը դարձավ Բեշիկթաշի հիմնական կազմի խաղացող։ Իր առաջին հանդիպումը Չեմպիոնների Լիգայում անցկացրեց 2016 թվականի սեպտեմբերի 13-ին՝ Բենֆիկայի դեմ խաղում ։ 2017 թվականի հունվարի 30-ին նա հետ-տրիկ ձևակերպեց Կոնյասպորի դեմ խաղում՝ օգնելով իր թիմին հաղթել 5-1 հաշվով ։ Հունիսի 3-ին՝ Օսմանլիսպորի դեմ խաղում Թոսունը դարձավ 2 գոլի և 1 գոլային փոխանցման հեղինակ, իսկ հանդիպումն ավարտվեց 4-0 հաշվով ։ 2016-17 մրցաշրջանում նա անցկացրեց 33 հանդիպում առաջնությունում՝ դառնալով 20 գոլի և 4 գոլային փոխանցման հեղինակ ։ 2017-18 մրցաշրջանում Թոսունը 4 գոլ խփեց Չեմպիոնների Լիգայի խմբային փուլի 6 խաղերում, ինչի շնորհիվ Բեշիկթաշը զբաղեցրեց առաջին հորիզոնականը խմբում ՝ առաջ անցնելով Պորտուից, Մոնակոյից և ՌԲ Լայպցիգից ։ Բեշիկթաշի կազմում անցկացրած 3․5 մրցաշրջաններում Թոսունը մասնակցեց 142 հանդիպման՝ դառնալով 64 գոլի և 13 գոլային փոխանցման հեղինակ։
Էվերտոն
2018 թվականի հունվարի 5-ին Թոսունը 4․5 տարվա պայմանագիր կնքեց Էվերտոնի հետ ։ Ակումբը նրա համար վճարեց 27 միլիոն ֆունտ ստերլինգ   ։ Իր դեբյուտը Էվերտոնի կազմում նշեց հունվարի 13-ին՝ Տոտենհեմ Հոտսպուրի դեմ խաղում  ։ Իր առաջին գոլը Պրեմիեր Լիգայում խփեց մարտի 3-ին՝ Բարնլիի դեմ խաղում  ։ Մարտի 17-ին նա դուբլ ձևակերպեց Ստոկ Սիթիի դեմ խաղում՝ օգնելով իր թիմին հաղթել 2-1 հաշվով ։ Իր առաջին մրցաշրջանում Թոսունը անցկացրեց 14 հանդիպում՝ դառնալով 5 գոլի հեղինակ, իսկ Էվերտոնը զբաղեցրեց 8-րդ հորիզոնականը առաջնությունում  ։
Միջազգային կարիերա
Իր դեբյուտը Թուրքիայի ազգային հավաքականի կազմում Թոսունը նշեց 2013 թվականի հոկտեմբերի 15-ին՝ փոխարինելով Սելչուկ Ինանին Նիդերլանդների դեմ խաղում։ Առաջին հանդիպումը Թուրքիայի հավաքականի մեկնարկային կազմում անցկացրեց 2015 թվականի հոկտեմբերի 10-ին՝ Չեխիայի դեմ խաղում ։ Իր առաջին գոլը ազգային հավաքականում խփեց 2015 թվականի նոյեմբերի 13-ին՝ Կատարի դեմ ընկերական խաղում ։ Մարտի 24-ին նա դուբլ ձևակերպեց Շվեդիայի դեմ խաղում՝ օգնելով Թուրքիային հաղթել 2-1 հաշվով  ։
2016 թվականին Թոսունը ընդգրկվեց Թուրքիայի՝ Եվրո 2016-ի համար վերջնական կազմում ։ Իր դեբյուտը առաջնությունում նշեց հունիսի 12-ին՝ Խորվաթիայի դեմ խաղում, սակայն այս խաղում Թուրքիան պարտվեց 1-0 հաշվով , և Թոսունը դուրս մնաց թիմի մեկնարկային կազմից հաջորդ երկու խաղերում  ։ Թուրքիան դուրս մնաց առաջնության խմբային փուլից` զբաղեցնելով 3-րդ հորիզոնականը և զիջելով Իսպանիային ու Չեխիային ։
Ակումբային վիճակագրություն
2018 թվականի օգոստոսի 7-ի դրությամբ
Միջազգային վիճակագրություն
2018 թվականի օգոստոսի 7-ի դրությամբ
Ակումբային
Բեշիկթաշ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Թուրք ֆուտբոլիստներ Կատեգորիա:Թուրքիայի հավաքականի ֆուտբոլիստներ Կատեգորիա:Այնտրախտ Ֆրանկֆուրտի ֆուտբոլիստներ Կատեգորիա:Գազիանթեփսպորի ֆուտբոլիստներ Կատեգորիա:Բեշիկթաշի ֆուտբոլիստներ Կատեգորիա:Էվերթոնի ֆուտբոլիստներ Կատեգորիա:Թուրքական ծագմամբ գերմանացիներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Թուրքիայի լեգեոներ ֆուտբոլիստներ Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Գերմանացի լեգեոներ ֆուտբոլիստներ Կատեգորիա:Պրեմիեր Լիգայի ֆուտբոլիստներ
Ռուբի Սփարքս (ֆիլմ)
Ռուբի Սփարքս  (Ruby Sparks), 2012 թվականին նկարահանված ռոմանտիկ կատակերգական դրամա։ Նկարահանվել է ամերիկացի ռեժիսորներ Ջոնաթան Դեյթոնի և Վալերի Ֆարիսի կողմից, սցենարը գրվել է Զոի Կազանի կողմից։ Գլխավոր դերում է Փոլ Դանոն` որպես մտախոհ գրող, որի հորինած կերպարը` Ռուբի Սփարքսը, որի դերակատարն է Զոի Կազանը, հայտնվում է իրական կյանքում։
Սյուժե
Քալվին Վեյր-Ֆիլդսը (Փոլ Դանոն) երիտասարդ գրող է, ով փորձում է վերականգնել իր առաջին վեպի հաջողությունը, բայց չի կարողանում իրագործել իր գաղափարներից և ոչ մեկը։ Իր ամոթխածությամբ և գաղափարական տեսակետներով, թե ինչ է նշանակում սիրահարվել, Քալվինը նաև պայքարում է հարաբերություններ ստեղծելու համար` զգալով, որ շատ կանայք են հետաքրքրված իր աստվածացված և կանխամտածված կերպարով։ Իր թերապևտը՝ բժիշկ Ռոզենթալը (Էլիթ Գոլդ) նրան մի հանձնարարություն է տալիս. գրել մեկ էջ մի մարդու մասին, ով սիրում է իր ավելի քան անտարբեր շանը՝ Սքոթիին։ Քալվինը մի երազ է տեսնում, որում հանդիպում է գրավիչ մի կնոջ, ով նկարում է Սքոթիին ու ասում, որ շատ է հավանում։ Քալվինն արթնանում է ու երազից ոգեշնչված գրում աղջկա մասին։ Թերապիայի ժամանակ նա խոստովանում է, որ սիրահարված է այն կերպարին, որի մասին գրում է, և պատմում է թերապևտին Ռուբի Սփարքսի մասին ամեն ինչ։ Քալվինի եղբայրը՝ Հարրին (Քրիս Մեսինա) և եղբոր կինը՝ Սյուզին (Թոնի Թրաքս) գալիս են իր տուն՝ կանացի հագուստեղենի մասին մի քանի հոդվածներ գտնելու։ Նույն գիշերը, մինչ գրամեքենային ընկած կքներ, Քալվինը մի հատված է գրում, որտեղ Ռուբին ընդունում է, որ սիրահարվում է Քալվինին, թեև ինքը այն տղաներից չէ, ում սովորաբար սիրահարվում է։ Հաջորդ օրը Քալվինը ապշած էր՝ գտնելով Ռուբիին իր խոհանոցում՝ որպես իրական ապրող էակ։ Կարծելով, թե խելագարվում է, նա կանչում է Հարրիին, ով չի հավատում նրան ու խորհուրդ է տալիս մեկ ուրիշին գտնել իր անմտությունները լսելու համար։ Ռուբին շփոթված է Քալվինի պահվածքից և պնդում է միասին գնալ, սակայն Քալվինը մենակ է գնում առևտրի և հանդիպում է Մաբելին, որ իր գրքերի երիտասարդ երկրպագու է և Քալվինին նախկինում տվել էր իր հեռախոսահամարը։ Ռուբին բացահայտում է նրանց և կարծում, թե խաբված է։ Հաջորդ տեսարանում Քալվինը պարզում է, որ ուրիշները ևս տեսնում են նրան՝ ապացուցելով, որ նա իրական մարդ է, ոչ թե երևակայության արդյունք։ Քալվինը բացատրում է, որ շատ ճնշված է իրեն զգում, և նրանք հաշտվում են։
Սցենար
Ռուբի Սփարքս ֆիլմը գրվել է Զոի Կազանի կողմից, որը խաղում է համանուն կերպարի դերը։ Կազանը սկզբնապես ոգեշնչված մի անտեսված մանեկենից և Պիգմալյոնի միֆից` արագ գրեց սցենարի քսան էջերը, այնուհետև վեց ամսով մի կողմ դրեց այն։ Նա շարունակեց գրելը, երբ արդեն պարզ էր գլխավոր հասկացությունը` սիրո գաղափարի և դրա իրական լինելու համեմատությունը։
Ջեսսի Այզենբերգ
Ջեսսի Ադամ Այզենբերգ (Jesse Eisenberg, ), թատրոնի և կինոյի ամերիկացի դերասան, դրամատուրգ։ Ծնվել է Նյու Յորքում, մեծացել` Նյու Ջերսիում։ Իր դերասանական կարիերան Ջեսսին սկսել է վաղ տարիքից. իր հեռուստատեսային դեբյուտը կարճամետրաժ "Get Real"(1999–2000) կատակերգություն-դրաման էր։ "Roger Dodger"(2002) կատակերգական-դրամա ֆիլմում, առաջին առաջատար դերից հետո, նկարահանվում է "The Emperor's Club" (2002) դրամայում, "The Village"(2004) հոգեբանական թրիլերում, "The Squid and the Whale" (2005) և "The Education of Charlie Banks"(2007) ֆիլմերում։ 2016 թվականին Ջեսսին "Vail Film" Փառատոնի "Rising Star" մրցանակը ստացավ "The Living Wake"-ում իր դերի համար։ 2009 թվականինին Այզենբերգն առաջխաղացում ունեցավ "Adventureland"-ում և "Zombieland" սարսափ-կատակերգությունում։ Առաջադրվել է «Օսկար» (2011) և «Ոսկե Գլոբուս» (2011) մրցանակների «Սոցիալական Ցանց» (2010) ֆիլմում Մարկ Ցուկերբերգ-ի դերը խաղալու համար։
Նա գրել և դերեր է ունեցել երեք պիեսներում`Նյու Յորքի բեմի համար. Asuncion, The Revisionist և The Spoils: 2015 թվականի սեպտեմբերին տպագրվել է նրա առաջին գիրքը` "Bream Gives Me Hiccups: and Other Stories" կարճ պատմվածքների հավաքածուն։
Կենսագրություն
Ջեսսին ծնվել է Կուինսում, Նյու Յորքում հրեաների ընտանիքում, որոնք գաղթել էին Ուկրաինայից և Լեհաստանից։ Նրա մայրը՝ Էմին, ծաղրածու էր աշխատում, հայրը՝ Բարրին, հիվանդանոցում աշխատում էր ադմինիստրատոր, իսկ հետագայում նշանակվեց քոլեջի պրոֆեսոր։ Այզենբերգը ուներ երկու հարազատ քույրեր. ավագ քույրը՝ Կերրի Լին և կրտսեր քույրը՝ Հելլի Կեյտը՝ մանկական դերերի նախկին դերասանուհի։ Լինելով հրեա` նա մեծացել է ծագումով Լեհաստանից և Ուկրաինայից աշխարհիկ հրեական ընտանիքում։ Ջեսսին մեծացել է Կուինսում և Նյու Ջերսիում, հաճախում էր Իստ-Բռունսվիկսկյան հանրակրթական դպրոցները, ավելի ուշ տեղափոխվելով բարձրագույն դպրոցի երկրորդ կուրս՝ առաջին հերթին Այզենբերգը ցանկանում էր ընդունվել Նյու-Յորքյան համալսարան, բայց մտափոխվեց և որոշեց ավարտել իր դերը ֆիլմում։ Հետագայում նա ընդունվեց Նյու Յորքյան «Առաջին Դպրոց»-ը։
Կարիերա
1996 թ. Ջեսսի Այզենբերգը դարձավ հայտնի «The Broadway Kids» երաժշտական խմբի անդամ և ելույթ ունեցավ Բրոդվեյան մյուզիքլներում։ Այդ տարի նա իր «առաջին քայլերը» արեց Բրոդվեյում, «Ամառ և Ծուխ» բեմադրությանը։ 1999 թ., դեռ դպրոցում սովորելով, նա ստացավ իր առաջին դերը «Եղիր այնպիսին ինչպիսին,որ կաս» հեռուստատեսային սերիալում, որտեղ իր հետ միասին անում էր իր առաջին քայլերը դերասանուհի Էնն Հետուեյը։ 2001 թ. Այզենբերգը նկարահանվեց «Կայծակ։ Կրակ երկնքից» հեռուստատեսային ֆիլմում, դրան հետևում էր «Կանանց Ֆավորիտ»-ը ֆիլմը, որի դերի համար Ջեսսին Սան Դիեգոյում կինոփառատոնին ստացավ մրցանակ որպես «Ամենախոստումնալից Նոր Դերասան»։ Հաջորդ Այզենբերգի ֆիլմը դարձավ «Կայսեր Ակումբ»-ը, որը թողարկվեց 2002 թ.-ին։ 2005 թ. նկարահանվեց Ուես Կրեյվենի «Մարդագայլը» սարսափ և «Կաղամար ու Կետ» դրամա ժանրի ֆիլմերում։ Հաջորդ երկու տարիների ընթացքում նա հիմնականում աշխատում էր թատրոնում, իսկ 2007 թ.-ին նկարահանվեց Ռիչարդ Գիրի հետ «Հանթի Որսը» թրիլլերում, որտեղ նա տանում էր լրագրողի դեր։ Հենց այդ տարի թողարկվեց «Բարի Գալուստ Զոմբիլենդ» սարսափ կատակերգությունը, բերելով Ջեսսիյին մեծ ճանաչում։ 2010 թ.-ին իր քրոջ՝ Հելլի Կեյտի հետ խաղաց Մարկ Ցուկերբերգի դերը։ Այս դերի համար նա արժանացավ «Ոսկե Գլոբուս» և «Օսկար» մրցանակներին։ 2009 թ. նա Կրիստեն Ստյուարտի հետ խաղաց «Մշակույթի և Հանգստի Այգի» երիտասարդական կատակերգությունում, որի պրեմիերան կայացավ «Սանդենս» կինոփառատոնում։
2011 թ. Ջեսսին ի հայտ եկավ արդեն հաղորդավարի տեսքով և որպես հրավիրված աստղ «Saturday Night Live» կատակերգության 36 սեզոնի 13 սերիայում։ 2012 թ. նկարահանվեց «Ինչու Կանգնել Հիմա» դրամայում և Վուդի Ալլենի «Հռոմեական Արկածներ» կատակերգությունում։ 2013 թ. Ջեսսին խաղաց Հիմա դու ինձ տեսնում ես աճպարարների մասին կրիմինալ թրիլլերում։ 2015 թ. լույս տեսավ «Ուլտրաամերակիցենրը» կատակերգական մարտաֆիլում։ 2016 թ. սպասվում է «Հիմա դու ինձ տեսնում ես։ Երկրորդ Գործողություն» ֆիլմի պրեմիերան։ Նաև 2016 թ.-ին Ջեսսին կհայտնվի DC Universe-ի «Բեթմենն ընդդեմ Սուպերմենի։ Արդարության արշալույսին» ֆիլմում, որտեղ նա կատարում է սուպեր ավազակի՝ Լեկս Լյուտորի դերը։
Գրող
Որպես դրամատուրգ, Այզենբերգը գրել է «Ասունսյոն» և «Վերաքննիչը» պիեսները։ 2011 թ. հոկտեմբերին «Ասունսյոն» պիեսը ներկայացվեց ներկայացման տեսքով, որտեղ նրա հետ միասին խաղացել են Ջասթին Բարտը և Կամիլ Մենան։ Արդեն 2013 թ.-ին Այզենբերգի «Վերաքննիչը» պիեսայի հիման վրա բեմադրվեց ներկայացում, նրա հետ միասին խաղաց Վանեսսա Րեդգրեյվը։
Անձնական կյանք
Ջեսսին հանդիսանում է OneUpMe.com կայքի ստեղծողը, մասնագիտացված բառախաղերի վրա։ Նրա ամենա սիրելի երաժշտական խումբը Ween է, մասնավորապես «Chocolate and Cheese» ալբոմը։ 2002-2012 թ. հանդիպում էր Աննա Ստրաուտի հետ, ով մեծ էր Ջեսսիյից վեց տարով։ Այզենբերգը նրա հետ ծանոթացավ «Կայսեր Ակումբ»-ը ֆիլմի նկարահանումների ժամանակ, որտեղ նա աշխատում էր պրոդյուսերի օգնական։ 2013-2015 թ. հանդիպում էր Միա Վասիկովսկայի հետ, ով «Կրկնորդը» ֆիլմում իր զուգընկերն էր։ 2015 թ. վերականգնեց իր հարաբերությունները Աննա Ստրաուտի հետ։ 2017 թվականին նրանք ամուսնացան և նույն թվականի ապրլին որդի ունեցան։
Ծանոթագրություններ
Կատեգորիա:Ամերիկացի դերասաններ Կատեգորիա:«Ոսկե ազնվամորի» մրցանակի դափնեկիրներ Կատեգորիա:21-րդ դարի դերասաններ Կատեգորիա:Ամերիկացի դրամատուրգներ Կատեգորիա:Հնչյունավորողներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ թատերական դերասաններ Կատեգորիա:Նյու Յորքի համալսարանի շրջանավարտներ Կատեգորիա:BAFTA մրցանակի դափնեկիրներ Կատեգորիա:Ամերիկացի տղա երեխա դերասաններ
Հարավաֆրիկյան Հանրապետությունն օլիմպիական խաղերում
Հարավաֆրիկյան Հանրապետությունն առաջին անգամ Օլիմպիական խաղերին մասնակցել է 1904 թվականին։ Մինչև 1960 թվականը Հարավաֆրիկացի մարզիկները մասնակցել են բոլոր ամառային օլիմպիական խաղերին։ ՄԱԿ-ի Գլխավոր Ասամբլեայի № 1761 բանաձևի ընդունումից հետո 1962 թվականին ի պատասխան ՀԱՀ ապարտհեյդի քաղաքականության՝ երկիրը որակազրկվեց և 1964 թվականից մինչև 1988 թվականի օլիմպիական խաղերին չի մասնակցել։ 1990 թվականին սկսված ապարտհեյդի ավարտի մասին բանակցություններից հետո, ՀԱՀ–ը կրկին հանդես եկավ Օլիմպիական շարժման մեջ։ 1991 թվականին ստեղծվեց սպորտի Հարավաֆրիկյան կոնֆեդերացիան և օլիմպիական կոմիտեն, 1992 թվականից ՀԱՀ-ը մասնակցեց Ամառային օլիմպիական խաղերին։ Բացի այդ ՀԱՀ-ը մասնակցել է Ձմեռային օլիմպիական խաղերին 1960 թվականին և 1994 թվականից մինչև 2018 թվականը (բացի 2014 թվականից)։
ՀԱՀ-ը ընդհանուր առմամբ մեդալներ նվաճել է հիմնականում բռնցքամարտի, թեթև ատլետիկայի և լողի մարզաձևերից։
Արտաքին հղումներ
Կատեգորիա:Հարավաֆրիկյան Հանրապետությունն օլիմպիական խաղերում Կատեգորիա:Հարավաֆրիկյան Հանրապետության սպորտի ազգային հավաքականներ‎
NXT կանանց չեմպիոնատ
NXT կանանց չեմպիոնատ (NXT Women's Championship), պրոֆեսիոնալ ըմբշամարտի չեմպիոնական տիտղոս «WWE» կազմակերպության «NXT» կրտսեր առաջնության կանանց դիվիզիոնում։
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։
Արտաքին հղումներ
Կատեգորիա:Պրոֆեսիոնալ ըմբշամարտի չեմպիոնական տիտղոսներ
Ավստրիական կրոն
Ավստրիական կրոն (Österreichische Krone), Ավստրիայի դրամական միավորը 1919-1925 թվականներին։
Պատմություն
Ավստրո-Հունգարիայի բաժանումից հետո Ավստրո-հունգարական բանկը, որը գտնվում էր Ավստրիայի ու Հունգարիայի համատեղ ղեկավարման ներքո, շարունակում է ավստրո-հունգարական կրոնի էմիսիան, որը դարձել էր Ավստրիայի, Հունգարիայի և Չեխոսլովակիայի, ինչպես նաև այն տարածքների ընդհանուր փոխարժեքը, որոնք մտել էին այլ երկրների կազմի մեջ։
Կարևորագույն խնդիրը, որ պետք է լուծեին նոր պետությունները, փոխարժեքի կուրսի կայունացումն էր և նրա հետագա արժեզրկման կանխումը։ Այդ նախաձեռնությունն իր վրա է վերցնում Չեխոսլովակիան։ Առաջին հերթին երկրի կառավարությունը Ավստրո-հունգարական բանկից պահանջում է դադարեցնել ռազմական արժեթղթերի վճարումուը և Ավստրիայի ու Հունգարիայի կառավարությունների վարկավորումը։ Ավելի ուշ բանակցություններ են անցկացվում Ավստրո-հունգարական բանկի և նորաստեղծ պետությունների միջև, և որոշում է ընդունվում բոլոր նոր պետություններին թույլ տալ նշանակել էմիսարներ էմիսիան հսկելու համար։ Բանկն իր կողմից պարտավորվում էր պարտք չտալ` առանց բոլոր էմիսարների համաձայնության։
1921 թվականին Լիխտենշտայնը հրաժարվում է ավստրիական կրոնի կիրառումից` անցնելով շվեյցարական ֆրանկի։
Թղթադրամներ
1919 թվականի մարտի 12-ին թողարկվում են Ավստրո-հունգարական բանկի «DEUTSCHÖSTERREICH» դրոշմանիշով թղթադրամները։ 1920 թվականին թողարկվում են այլ տեսքի դրոշմով թղթադրամներ` «Ausgegeben nach dem 4. Oktober 1920»:
1922 թվականին թողարկվում են ավստրիական թղթադրամներ, որոնցով աստիճանաբար փոխարինվում են ավստրո-հունգարական դրոշմավորված թղթադրամները։ Թղթադրամներն առաջվա պես թողարկում էր Ավստրո-հունգարական բանկը, սակայն նրանց վրայի տեքստը գերմաներեն էր (նախկինում հիմնական տեքստը հունգարերեն ու գերմաներեն էին, իսկ թղթադրամի արժեքը` նաև իտալերեն, ռումիներեն, սերբերեն, ուկրաիներեն և կայսրության այլ լեզուներով)` վրան թողարկման տեղի նշումով` Վիեննա (նախկինում նշվում էր նաև Բուդապեշտը)։
1924 թվականին թողարկվում է Ավստրիայի ազգային բանկի թղթադրամ` 10.000 անվանական արժեքով, որն այդ բանկի միակ թղթադրամն է կրոնով, որ շրջանառության մեջ է դրվել։ Այդ թղթադրամը` «1 շիլլինգ» նշումով, որոշ ժամանակ շրջանառվել է ավստրիական շիլլինգից հետո։
Գրականություն
Կատեգորիա:Ավստրիայի դրամական միավորներ Կատեգորիա:Շրջանառությունից հանված դրամներ
Խոլահավ Աբբոտի
Խոլահավ Աբբոտի կամ սևաթև խոլահավ հազվադեպ ծովային թռչուն խոլահավերի ընտանիքից։ Միակ տեղը, որտեղ նրանք բույն են դնում, ավստրալիական Ծննդյան կղզին է, որը գտնվում է Հնդկական օվկիանոսում և ունի 135 կմ2 տարածք։ Աբբոտի խոլահավն ամբողջ տարի մնում է կղզու շրջակայքում։ Հայրախոլահավերի ցեղի միակ ներկայացուցիչն է։
Նկարագրություն
Այս թռչնի մարմնի երկարությունը 79 սմ է, իսկ միջին քաշը` 1460 կգ ։ Փետուրները սև-սպիտակ են։ Աչքերը սև են։ Էգերի կտուցը վառ մոխրագույն է, իսկ արուների` վարդագույն` սև գագաթով։ Գլուխը, ծոծրակը և ներքևի մեծ մասը սպիտակ գույնի են։ Թևերը սև են` սպիտակ բծերով։
Կենսակերպ
Սևաթև խոլահավ բույն է դնում Ծննդյան կղզու արևադարձային խոնավ ջունգլիների լեռնահարթերին և արևմտյան լանջերին։ Նա բացակայում է հյուսիսային լանջերում, քանի որ մուսսոների ժամանակ դրանք հատկապես շատ են տուժում ուժեղ քամիներից։ Թռչունները նախընտրում են իրենց համար որպես բույնի ծառ ընտրել ավելի բարձր գագաթներով ծառեր։ Հաճախ նրանք օգտագործում են փռշնիPlanchonella, Syzygium և Tristiropsis ցեղերին պատկանող ծառեր ։
Մինչև այժմ տեսակի բազմացման կենսաբանությունը շատ թույլ է ուսումնասիրված, քանի որ բները դժվար հասանելի են։ Ձվադրումը սկսվում է ապրիլից հոկտեմբեր ընկած ժամանակում, գագաթնակետը ընկած է հունիս-հուլիս ամիսներին։ Նրանք ձվադրում են ընդամենը մեկ ձու։ Երիտասարդ թռչունները շատ դանդաղ են մեծանում, և ծնողները կերակրում են նրանց ծնվելուց մինչև 230-րդ օրը։ Այդ պատճառով երիտասարդ թռչունին հաջողությամբ մեծացրած զույգը ձվադրում է երկու տարին մեկ անգամ ։ Զույգերին պետք է 9,5 տարի` գոնե երկու ձագ մեծացնելու համար։ Վերարտադրության ցածր մակարդակը կապված է նրա հետ, որ ամեն չորրորդ ճուտիկ մահանում է չորս շաբաթվա ընթացքում` կամ սովից, կամ էլ դառնում է ավստրալիական շագանակագույն բազեի որս (Accipiter fasciatus) : Բացի դրանից, շատ երիտասարդ թռչուններ մահանում են սովից, թռիչքի ընթացքում անփորձ թռչունները վիրավորվում են ծառի պսակին վայրէջք կատարելիս, մյուսները դառնում են ուժեղ փոթորիկների զոհ ։
Սպառնալիքներ
Երբ սևաթեվ խոլահավը 1892 թվականին հայտնաբերվել է ամերիկացի թռչնաբան Ուիլյամ Լուիս Աբբոտի կողմից Հնդկական օվկիանոսի արևմտյան Սեյշելյան կղզիներում, այն ավելի մեծ տարածվածություն ուներ, քան այսօր։
Ասամփշեն կղզում այն վերացել է 1920-ական կամ 1930-ական թվականներին` անտառի արմատախիլ անելու և գուանոյի արդյունահանման պատճառով։ Ռոդրիգես կղզում և Մարշալյան կղզիներում գտնված ոսկորները ցույց են տալիս, որ նրանք տարածված են եղել այդ կղզում հարյուրամյակներ առաջ։ Մարշալյան կղզիներից վերացած տեսակների անունը Papasula abbotti costelloi է, որը 1988 թվականին շնորհվել է Դեյվիդ Ուիլյամ Սթեդմանի, Սյուզան Շուբերելի և Դոմինիկ Պալավանի կողմից։ Ակնարկելով ամերիկացի կատակերգու Լու Կոստելլոյին` բառախաղի միջոցով նրան տրվել է costelloi մականունը ։
Մրջյունների շարունակական հարձակումից հետո բնապահպանական խմբին հաջողվել է 1992 թվականին թռչուններին հասցնել 1900 զույգի, իսկ 2002 թվականին` 3000 զույգի։
Fun (խումբ)
Fun (ոճավորված է որպես fun.), ամերիկյան ինդի փոփ ժանրի երաժշտական խումբ։ Կազմավորվել է 2008 թվականին «The Format» խմբի նախկին մենակատար Նեյթ Ռյուսի, «Anathallo» խմբից՝ Էնդրյու Դոստի և «Steel Train» խմբից՝ Ջեկ Անտոնոֆի կողմից ։ Fun-ն իր պատմության մեջ թողարկել է երկու ստուդիական ալբոմ. 2009 թվականի օգոստոսին՝ «Aim and Ignite», իսկ 2012 թվականի փետրվարին՝ «Some Nights»:
Խումբն առավել հայտնի է իր երեք սինգլների շնորհիվ. «We Are Young» (Ժանել Մոնեի մասնակցությամբ) երգն արժանացել է «Գրեմմի», «Some Nights» և «Carry On» մրցանակներին և ամերիկյան «Billboard Hot 100», «Digital Songs» ու բրիտանական «UK Singles Chart» հիթ-շքերթներում զբաղեցրել է առաջին հորիզոնականը։ 2012 թվականի հունիսին թողարկված «Some Nights»-ը նրանց երկրորդ սինգլն էր, որը «Hot 100» հիթ-շքերթում զբաղեցրել է երրորդ հորիզոնականը՝ դառնալով Fun խմբի երկրորդ սինգլը լավագույն տասնյակում։
2013 թվականին Fun-ը արժանացել է «Գրեմմի» մրցանակի՝ «Լավագույն նոր կատարող» և «Տարվա լավագույն երգ» («We Are Young») անվանակարգերում։ Դրանցից բացի խումբը ստացել է չորս մրցանակ ևս՝ «Տարվա լավագույն ձայնագրություն», «Լավագույն փոփ կատարումը դուետի կամ խմբի կողմից» (երկուսն էլ «We Are Young»-ի համար), «Տարվա լավագույն ալբոմ» և «Լավագույն փոփ վոկալ ալբոմ» (Երկուսն էլ «Some Nights»-ի համար) անվանակարգերում ։
2008: Գործունեության սկիզբ և խմբի կազմավորում
2008 թվականի փետրվարին «The Format» ռոք խմբի անդամ Նեյթ Ռյուսը դուրս է եկել խմբից։ Դրանից անմիջապես հետո նա Էնդրյու Դոստին և Ջեկ Անտոնոֆին առաջարկել է իր նոր նախագծին միանալ։ Դոստը արդեն հյուրախաղերով շրջագայել էր «The Format»-ի հետ և զբաղվել խմբի գործիքավորմամբ։ Անտոնոֆին Ռյուսը հանդիպեց «The Format»-ի և «Steel Train»-ի համատեղ համերգային ուղևորությունից հետո ։ Մեկ շաբաթվա ընթացքում երեքով սկսեցին աշխատել Նյու Ջերսիում. Ռյուսը երգում էր, իսկ Դոստը և Անտոնոֆը մեղեդիների հիման վրա երաժշտություն էին ստեղծում ։ 2008 թվականի օգոստոսի 20-ին «Spin» ամսագիրը մի հոդված է հրատարակում, որում նշվում է, որ խմբի առաջին դեմո կատարումը եղել է «Benson Hedges»-ը ։ Նոյեմբերին խումբը սկսում է իր առաջին շրջագայությունը՝ կատարելով «Jack's Mannequin» խմբի հյուրախաղերի բացումը։ Fun խմբի առաջին ելույթը եղել է նոյեմբերի 5-ին ԱՄՆի Կոլորադո նահանգի Դենվեր քաղաքում ։ Նրանք կատարում էին մի շարք այլ խմբերի հին կատարումների դեմո տարբերակները։ Հետո խումբը «The Format»-ի դեբյուտային ալբոմի՝ «Dog Problems»-ի պրոդյուսեր Սթիվեն Մաքդոնալդին խնդրել է դառնալ նաև իրենց դեբյուտային ալբոմի պրոդյուսերը։ Մակդոնալդը ուրախացել է ծրագրից և հայտարարել.
2009-2010: «Aim and Ignite'»
Ալբոմի ձայնագրությունը տեղի է ունեցել 2008 թվականի աշնանը։ Խմբի առաջին սինգլն է «At Least I’m Not as Sad As I Used to Be», որը թողարկվում է MySpace էջում 2009 թվականի ապրիլի 6-ին ։ Առաջին ստուդիական ալբոմը՝ «Aim and Ignite»-ը, որը հրապարակվել է 2009 թվականի օգոստոսի 25-ին, դրական արձագանքների է արժանացել։ Դրյու Բերինջերը «AbsolutePunk.net»-ից գովաբանել է ալբոմը՝ անվանելով այն «2009 թվականի առավել նշանավոր փոփ-ալբոմ» ։ «Allmusic» պորտալը ալբոմն անվանել է «Առաջադեմ, սակայն հնարավոր լավագույն ձևով» և հիացել է Ռյուսի տեքստերով՝ «խելամիտ եղանակով՝ փոթորկալի եղանակով երգերում դրական նոտան պահպանելով, կյանքի մեծ գաղտնիքների բացահայտման» համար ։ Դեյվ դը Սիլվիյան «Sputnikmusic» երաժշտական կայք էջում հայտարարել է. ««Aim and Ignite»-ը ամենաարդյունավետ փոփ ալբոմը չէ», բայց, ի վերջո, նա գնահատել է ալբոմը՝ որպես «հիանալի խառնված և լավ կազմված ալբոմ, որը կատարվել է երաժիշտների կողմից, որոնք հստակ գիտեն փոփ երաժշտության ծավալն ու ներուժը» ։ Էստելա Հանգը «PopMatters» միջազգային էլեկտրոնային պարբերականում ամենաքիչ տպավորությունները ուներ այս ալբոմից։ Նա գովել է «Be Calm» և «The Gambler» երգերը, բայց խիստ քննադատել է ալբոմի առաջին երգը։ Նա եզրակացրել է, որ քանի դեռ «Aim and Ignite»-ը «առնվազն բավականին ինքնատիպ է, այն չի հասնի «The Format»-ի վերջին թողարկված երգին» ։ «Վաշինգտոն Փոստը» ալբոմի տեսության մեջ որոշ ոճավորումներ անվանել է՝ «թատերական, շատ նման 2005 թվականի Panic! At the Disco-ի առաջնաելույթին» ։ 2009 թվականի «Sputnikmusic.ru»-ի կազմած 50 լավագույն ալբոմների ցանկում այն գրավել է 26-րդ, իսկ ամերիկյան «Billboard 200»-ի ցանկում 71-րդ հորիզոնականը։
2010 թվականի փետրվարին fun-ը վերաբացել է «Jack’s Mannequin»-ը։ Մեկ ամիս անց իրենց առաջին կատարումն են ունեցել Մեծ Բրիտանիայում։ Ապրիլին խումբը աջակցել է «Paramore» խմբին ։ «Straylight Run» խմբի նախկին անդամ Ուիլ Նունը հյուրախաղերի ժամանակ ներկայացել է նրանց հետ, որի մասին նշվում է իր թվիթերյան էջում ։ «Paramore» բրիտանական շրջագայության և fun-ի «Walking the Dog» սինգլի առաջխաղացման նպատակով «Hassie Records»-ը ազատ հասանելիություն ապահովեց երգի ակուստիկ տարբերակի համար ։
2011-2015: «Some Nights» և դադարներ
2011 թվականի մայիսի 17-ին թողարկել է «C’mon» սինգլը։ Նոյեմբերի 7-ին խումբը հայտարարել է իր նոր ալբոմի անունը՝ «Some Nights»: Ալբոմի առաջին երգը՝ «We Are Young»-ը ձայնագրվել է Ժանել Մոնեի հետ, որը լայն տարածում է գտել հեռուստատեսությամբ, այդ թվում՝ «Բամբասկոտը», «Glee» , «Չակ» և «90210։Նոր սերունդ» հեռուստասերիալներում, «Chevrolet»-ի և Apple-ի գովազդային հոլովակներում, ինչպես նաև Ջադ Ապատոուի «Սեր մեծահասակների նման» ֆիլմում ։
Դեկտեմբերի 12-ին խմբի «One Foot» սինգլը հասանելի դարձավ «Nylon» ամսագրի կայքում լսելու և անվճար ներբեռնելու համար ։ 2012 թվականի փետրվարի 13-ին խումբն իր կայքում թողարկել է ալբոմ՝ Ռյուսի գրությամբ, որում նա շնորհակալություն է հայտնել երկրպագուներին՝ շարունակական աջակցության համար։ Նեյթը հայտարարել է, որ «յոթերորդ երկնքում է այն մտքից, որ քնում է իմանալով, որ արթնանալուն պես, դա այլևս երազ չի լինի» ։ Ալբոմի պաշտոնական թողարկումը տեղի է ունեցել 2012 թվականի փետրվարի 12-ին «Fueled by Ramen» լեյբլում ։
Փետրվարի 17-ին խումբը նվագում է Միշել Քլարկի «Sunset Sessions» կոնֆերանսում, որը կազմակերպվել էր Սան Դիեգոյի համերգասրահներից մեկում։ Կոնֆերանսին ներկա էին երաժշտության և ռադիոարդյունաբերության ղեկավարներ և երաժշտական ​​քննադատներ ։ Փետրվարի 29-ին fun-ը սկսեց իր հյուսիսամերիկյան մենահամերգային շրջագայությունը՝ «Some Nights» ալբոմի աջակցության համար ։ Նույն թվականի մարտի 7-ին «We Are Young» սինգլը իր առաջին ձեռքբերումն ունեցավ «Billboard»-ի թոփ 100-ում։ Ապրիլի 11-ին «Billboard» ամսագրի կայքը նույնպես հրապարակել է, որ սինգլը գերազանցել է թվային վաճառքի ռեկորդը. քանի որ երգը առաջին հորիզոնականում էր վեց շաբաթ անընդմեջ, այն առաջինն էր և միակը, որը ներբեռնվել էր ավելի քան 300,000 անգամ յոթ շաբաթվա ընթացքում ։ Նոյեմբերի 11-ին խումբը երգը կատարել է MTV եվրոպական երաժշտական մրցանակաբաշխության ժամանակ ։
Հոկտեմբերի 24-ին թողարկվել է fun խմբի երրորդ սինգլի՝ «Carry On» երաժշտական ​​տեսահոլովակը ։ Այն դարձել է խմբի երրորդ սինգլը, որը տեղ է գտել «Billboard»-ի թոփ 100-ում։ Նոյեմբերի 3-ին խումբը «Շաբաթ երեկոյան ուղիղ եթերում» հաղորդման ժամանակ ներկայացրել է «Some Nights» և «Carry On» երգերը ։
Խմբի մեկ այլ ելույթ էլ կայացել է «Գրեմմի» 55-րդ մրցանակաբաշխության ժամանակ։ «Entertainment Weekly»-ի կանխատեսմամբ` խումբը շահել է «Տարվա լավագույն ձայնագրություն», «Տարվա լավագույն երգ» (երկուսն էլ՝ «We Are Young») և «Լավագույն վոկալային փոփ ալբոմ» (Some Nights) անվանակարգերում։ Արդյունքում, այն դարձավ տարվա լավագույն երգ, և խումբն ինքնին ստացավ մեկ այլ մրցանակ ևս՝ լավագույն կատարման համար։ «We Are Young» հաղթանակից հետո Նեյթ Ռյուսը կատակով ասել է
2013 թվականի փետրվարի 26-ին fun-ը թողարկեց ալբոմի չորրորդ սինգլի՝ «Why I Am the One»-ի երաժշտական տեսահոլովակը։ Նույն թվականի սեպտեմբերին խումբը միացել է բրիտանական «Queen» խմբին՝ «Somebody to Love» հիթի հատուկ տարբերակը ձայնագրելու համար ։
Դեկտեմբերի 7-ին թողարկվեց «Before Shane Went to Bangkok: Live in the USA» համերգային մինի ալբոմը, որը բաղկացած էր խմբի երկու ստուդիական ալբոմներից և «What the Fuck» երգից, որը նախկինում չէր թողարկվել։ Մինի ալբոմի թողարկումը տեղի է ունեցել 2014 թվականի մարտին ։
2014 թվականին խումբը հայտարարեց, որ արդեն աշխատում է սպասվող անանուն ալբոմի վրա, քանի որ նախկինում ժամանակ չկար։ Հունիսի 18-ին fun-ը Ջիմի Ֆեպլոնայի շոուի ժամանակ կատարեց իր նոր՝ «Harsh Lights» երգը։
Հունիսի 16-ին խմբի վոկալիստ Նեյթ Ռյուսը թողարկեց դեբյուտային սոլո ստուդիական ալբոմը՝ «Grand Romantic» անվանմամբ ։
Մրցանակներ և անվանակարգեր
fun խումբը երկու անգամ արժանացել է «Գրեմմի» մրցանակի, երկու անգամ «Teen Choice Awards» մրցանակի, մեկ անգամ «Billboard Music Awards» մրցանակի և բազոեւմ այլ մրցանակների։
Արտաքին հղումներ
Կատեգորիա:«Գրեմմի» մրցանակի դափնեկիրներ Կատեգորիա:Ամերիկյան ալտերնատիվ ռոք երաժշտական խմբեր Կատեգորիա:2008 հիմնադրված երաժշտական խմբեր
Ջեյմս Լովել
Ջեյմս Արթուր (Ջիմ) Լովել կրտսեր (James Arthur "Jim" Lovell, Jr., ), ամերիկացի տիեզերագնաց, օդաչու, ռազմածովային նավատորմի առաջին կարգի կապիտան։ Ավարտել է Վիսկոնսինի համալսարանը Անապոլիսի (Մերիլենդ նահանգ) ռազմածովային ակադեմիան։
«ՆԱՍԱ»-ի տիեզերագնացների խմբում է 1962 թվականից։ 1965 թվականի դեկտեմբերի 4-18-ը Ֆրենք Բորմանի հետ, որպես երկրորդ օդաչու, թռիչք է կատարել «Զեմինի-7» տիեզերանավով։ 1966 թվականի նոյեմբերի 11-15-ը, Բազ Օլդրինի հետ, որպես հրամանատար, թռիչք է կատարել «Ջեմինի-12» տիեզերանավով։ 1968 թվականի դեկտեմբերի 21-27-ը, Բորմանի և Ուիլիամ Անդերսի հետ, որպես հիմնական բլոկի օդաչու, «Ապոլոն-8» տիեզերանավով առաջին թռիչքն է կատարել դեպի Լուսին։ 1970 թվականի ապրիլի 11-17-ը Ջեք Սուայգերտի և Ֆրեդ Հեյսի հետ, որպես հրամանատար, «Ապոլոն-13» տիեզերանավով թռիչք է կատարել դեպի Լուսին։ 1973 թվականին հեռացել է տիեզարագնացի կարիերայից ստանձնել Հյուստոնի ղեկավարվող տիեգերանավերի կենտրոնի գիտության և կիրառական հետազոտությունների բաժնի տնօրենի տեղակալի պաշտոնը։
Լովելի անունով է կոչվում Լուսնի հակառակ երեսի խառնարաններից մեկը ։
Արտաքին հղումներ
Կատեգորիա:1928 ծնունդներ Կատեգորիա:Մարտի 25 ծնունդներ Կատեգորիա:Ամերիկացի տիեզերագնացներ Կատեգորիա:ԱՄՆ-ի օդաչուներ Կատեգորիա:Time-ի վարկածով «Տարվա մարդ» ճանաչվածներ Կատեգորիա:Ազատության նախագահական մեդալով պարգևատրվածներ Կատեգորիա:Հարվարդի համալսարանի շրջանավարտներ Կատեգորիա:Հարավային Կալիֆոռնիայի համալսարանի շրջանավարտներ
Լապիո
Լապիո (Lapio), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 1750 մարդ, բնակչության խտությունը կազմում է 117 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 83030, հեռախոսային կոդ՝ 0825։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Աստղային կողմնացույց
Աստղային կողմնացույց, երկրի ուղղությունները որոշելու սարք սելեստիալ մարմինների միջոցով, օրինակ՝ Արևի։ Աստղային կողմնացույցով ուղղությունը ճիշտ որոշելու համար պետք են ճշգրիտ գիտելիքներ ամսաթվի և ժամանակի մասին, որի հաշվարկներով որոշվում է լուսերի ազիմուտը։ Աստղային կողմնացույցը կարող է լինել ոչ-ավտոմատ (այսինքն անհրաժեշտ է ձեռքով մատնանշել լույսի ուղղությունը), կիսաավտոմատ և ավտոմատ։
Աստղային կողմնացույցի առավելությունն այն է, որ հնարավորություն ունի որոշելու ընթացքը բոլոր արագություններում և լայնություններում, այդ թվում մագնիսական բևեռների մոտակայությամբ։ Նաև իր աշխատանքի վրա չեն ազդում մագնիսական դաշտերը և մետաղական առարկաները, ինչպես նաև ընթացքի կտրուկ փոփոխությունները։ Աստղային կողմնացույցը կարող են օգտագործել տիեզերքում նավիգացիայի համար։ Աստղային կողմնացույցի միակ թերությունն այն է, որ նրանով չեն կարող աշխատել առանց երկնային մարմնի տեսանելիության, օրինակ՝ ամպամած եղանակին։
Կատեգորիա:Կողմնորոշվածություն Կատեգորիա:Նավագնացություն Կատեգորիա:Չափիչ սարքեր
Ղարաղաչ (Սանդրուքի շրջան)
Ղարաղաչ (Qaraağac), գյուղ ներկայիս Ադրբեջանական Հանրապետության Սանդրուքի շրջանում։
Բնակչություն
2009 թվականի մարդահամարի համաձայն գյուղում բնակվում է 4224 մարդ ։
Ծանոթագրություններ
Կատեգորիա:Սանդրուքի շրջանի բնակավայրեր
Բարվախոս
Բարվախոս ( <բարք + խոս), բարոյախոս (<բարոյք + խոս), բնախոս (<բուն + խոս), առակների և առակատիպ զրույցների հին հունական ժողովածու։ Կազմվել է հավանաբար 2-րդ դարում, Ալեքսանդրիայում (Եգիպտոս)։ Սկզբնաբար իր նյութն առել է միայն կենդանական աշխարհից, բայց հետագա խմբագրություններում պատահում են նաև ծառերի, քարերի, ինչպես նաև մարդկանց անուններ։ Կենդանիների օրինակով այլաբանորեն ուսանելի ընդհանրացումներ է անում։ Առակներին ու զրույցներին երբեմն տրվում են կենցաղային, իսկ երբեմն՝ կրոնաբարոյական մեկնաբանություններ։ Միջին դարերում բարվախոս տարածված էր շատ լեզուներով։ Հայտնի են լատիներեն, ասորերեն, հայերեն, ղպտիերեն, եթովպերեն, արաբերեն և այլ հին թարգմանություններ ու խմբագրություններ։ Հայերեն թարգմանությունը հավանաբար կատարվել է 5–6-րդ դարերում։ Այդ թարգմանությունից հայտնի են ձեռագիր բազմաթիվ օրինակներ ։ Հայերեն առաջին անգամ հրատարակվել է 1855 թվականին։ Նիկողայոս Մառը 1894 թվականին և 1904 թվականին տարբեր ձեռագրերի հիման վրա տվել է երկու նոր հրատարակություն, որոնք բնագրի տարբեր խմբագրություններ են։ Մառն ապացուցել է, որ վրացերեն բարվախոսը հայերենից է թարգմանվել։ Հեղինակը հայտնի չէ։ Այդ մասին բանասիրության մեջ գոյություն ունեն տարբեր կարծիքներ, վերագրվում է Եպիփանես Կիպրացուն կամ Պետրոս Աղեքսանդրացուն, Բարսեղ Կեսարացուն, Հովհաննես Ոսկեբերանին և ուրիշների։ Հայերեն ձեռագրերում բարվախոսը մեծ մասամբ անանուն է և հաճախ խորագրված՝ «Ի»րատք իմաստասիրաց և ուղղափառ վարդապետաց», «Բանք խրատականք ասացեալ յիմաստնոց» և այլն։
Տաբարկա կղզի
Տաբարկա (Isla Plana o Nueva Tabarca) և, փոքրիկ կղզի, որը ընդգրկում է 0.3 կմ²։ Աշխարհագրական դիրքը՝ Միջերկրական ծովի արևելյան մասում, Իսպանական Թագավորության տարածքում։ Այն գտնվում է Ալիկանտե քաղաքից 22 կմ հարավ։ Մոտավոր երկարությունը 1750 մետր․ լայնությունը՝ 300 մետր։ Այս կղզին ամենաքիչ բնակեցված կղզին է Իսպանիայի թագավորության մեջ, ըստ 2013 տվյալների 59 մարդ։ Կղզին հանդիսանում է բարձր բարձրավանդակ։ Շրջապատված է փոքր կղզիներով՝ Լա Նաու (la Nau)Լա Գարելա (la Galera) Լա Կանթերա (la Cantera)։
Բարվախոս
Կատեգորիա:Հին հունական գրականություն Կատեգորիա:Կենսաբանության պատմություն
Տաբարկա կղզի
Պատմություն
Քրիստոնյաները դեռևս 1337 թվականին ցանկանում էին հենակետ ստեղծել այս կղզու վրա, քանի որ այդ ժամանակ քրիստոնյաները տարածված էին ամբողջ Իսպանիայով։
Արտաքին հղումներ
Կատեգորիա:Իսպանիայի կղզիներ Կատեգորիա:Միջերկրական ծովի կղզիներ
Փեթիր Բեյլիշ
Լորդ Փեթիր Բեյլիշ (մականունը՝ Ճկույթ) գեղարվեստական կերպար է, որը հանդես է գալիս ամերիկացի գրող Ջորջ Մարտինի «Սառույցի և Կրակի Երգ» ֆենտեզի վեպում։ Հանդիսանում է «Գահերի Խաղը» հեռուստասերիալի գլխավոր հերոսներից մեկը ։ Նա հայտնվում է «Գահերի խաղը» (1996), «Արքաների պատերազմը» (1998), «Թրերի մրրիկ» (2000), «Անգղների խրախճանք» (2005) և «Ձմռան քամիները» գրքերում ։
Ծագումնաբանություն, մականուն
Հեռուստասերիալի սկզբում Լորդ Փոթիր Բեյլիշը մետաղադրամի վարպետ էր Ռոբերտ Բորաթեոնի արքունիքում, սակայն հետագայում նա դառնում է Հարենհոլլի լորդ։ «Ճկույթ» մականունը իրեն տվել է Քեյթլին Ստարկի եղբայրը՝ Էդմուր Թալլին, նրա ցածրահասակ լինելու պատճառով ։
Դերը սյուժեում
Երիտասարդ ժամանակ նա դաստիարակվում էր Ռիվերանում և այնտեղ սիրահարվում է Քեյթլին Ստարկին, որի մասին իմանում է Բրանդոն Ստարկը՝ Էդդարդ Ստարկի եղբայրը։ Բեյլիշը վերջինիս հրավիրում է մենամարտի, սակայն պարտվում է և ապաքինվելուց հետո հեռանում է Ռիվերանից։ Ռոբերտ Բարաթեոնի թագավոր դառնալուց հետո նա աշխատանք է ստանում մաքսատանը, իսկ որոշ ժամանակ անց արդեն դառնում է մետաղադրամի վարպետ։ Բեյլիշը նպաստել է Ստարկերի և Լանիսթերների տների միջև կռվի առաջացմանը։ Խաբեց և դավաճանեց Էդդարդ Ստարկին։ Կազմակերպեց Սանսա Սթարքի փախուստը Թագավորական նստավայրից։ Ամուսնանացավ Լիզա Արենի հետ, որից հետո նետեց նրան լուսնային պատուհանից։ Թիրելների հետ բանակցություններում հաջողության հասնելու պատճառով արժանանում է Հարենհոլլի Լորդի կոչմանը ։
Անձնավորություն
Հետազոտողներից մեկը Բեյլիշին անվանել է «Քաղաքական կողմնակալ կոմբիտատոր», մյուսների կարծիքով Բեյլիշն ունի առանձնահատուկ գծեր, որոնք բնորոշ են անձնային խանգարում ունեցող մարդկանց ։ Ճկույթի կատարած գործերից քիչ չեն այնպիսիք, որոնք ոչ միայն անբարոյական են, այլ նաև քրեական։ Բեյլիշը մասնակցել է մի քանի «սառնասիրտ» սպանությունների։ Այդ թվում են իր կնոջ՝ Լիզա Արենի նետումը Լուսնային պատուհանից։ Ճկույթի զոհերից մեկը նաև Էդարդ Ստարկն էր. Նա ձեռք բերելով Վինթերվելլի լորդի վստահությունն օժանդակում է նրան ձերբակալելուն, ապա նաև սպանությանը ։ Թիրիոն Լանիսթերը տեղին է ասել, որ Ճկույթի համար խաբելը նույն բանն է ինչ շնչելը ։ Ըստ «Beyond the Wall…»-ի հեղինակների Բեյլիշը կարողանում է մանիպուլացնել իր ընկերներին և թշնամիներին, տեղափոխելով նրանց, ինչպես շախմատի ֆիգուրաներ, շախմատային մեծ տախտակի վրա ։ Ըստ այլ աղբյուրների Ճկույթը՝ «Գահերի խաղի» միակ կերպարն է, որին անհրաժեշտ չէ զորք ունենալ Արծվի բույնին տիրանալու համար ։
Էկրանավորման մեջ
Գահերի Խաղը հեռուստասերիալում Բեյլիշի դերակատարը իռլանդացի դերասան Էյդան Գիլենն էր։ Գիլենին ընտրել էր գրքի հեղինակ Ջորջ Մարտինը։
Երկրորդ եթերաշրջան
Երկորորդ եթերաշրջանում նա հայտնվում է Ռենլի Բարաթեոնի ճամբարում Քեյթլին Ստարկի հետ, որտեղ ականատես է լինում Ռենլիի սպանությանը։ Նա խոսելով Լորես Թիրելի հետ ասում է նրան, որպեսզի նա հեռանա ճամբարից։ Բեյլիշը նաև խոսում է Մերգերի Թիրելի հետ, հարցնելով նրան, թե արդյոք նա ցանկանում է թագուհի դառնալ։
Երրորդ եթերաշրջան
Երրորդ եթերաշրջանում մանրամասնորեն ցուցադրված է, թե ինչպես է Բեյլիշիշը իմանում Թիրելների ծրագրի մասին։ Նա իր մարդկանցից մեկին ուղարկում է Լորես Թիրելի մոտ զինակրի տեսքով, որն էլ իմանում է Լորեսին և Սանսաին ամուսնացնելու Թիրելների ծրագրի մասին։
Չորրորդ եթերաշրջան
Չորրորդ եթերաշրջանում նա կազմակերպում է Ջոֆրի Բարաթեոնի և Մերգերի Թիրելի ամուսնությունը, ապա նաև Ջոֆրիի մահն իր իսկ հարսանիքի ժամանակ, օգնում է Սանսա Սթարքին փախչել Թագավորական Նստավայրից, սպանելով նաև Դոնտոս Հոլլարդին։
Հինգերորդ եթերաշրջան
Հինգերորդ եթերաշրջանում նա ուղղեկցում է Սանսային դեպի Վինթերվելլ, որպեսզի նրան ամուսնացնի Ռամսի Բոլթոնի հետ։ Ճանապարհին նրանց հանդիպում է Բրիենա Տաարտը, որը Սանսային իր ծառայություններն է առաջարկում, սակայն Բեյլիշը նրան մերժում է ասելով, որ Սանսան օգության կարիք չունի։ Վինթերֆելլում նա երկար չի մանում և նամակ ստանալով Սերսի Լանիսթերից վերադառնում է Թագավորական նստավայր։ Նա Սերսիին հավատացնում է, որ իր զորքերը պատրաստ են ուղղվել դեպի հյուսիս։ Սակայն դրանից հետո նա հանդիպում է Լեդի Օլենա Թիրելի հետ, և ասում որ ինքը նրա համար գայթակղիչ առաջարկություն ունի։
Յոթերորդ եթերաշրջան
Յոթերորդ եթերաշրջանում նա ցանկանում է իրարից բաժանել Սանսաին և Վինթերվելլ վերադարձած Արյա Ստարկին, արդյունքում Սանսայի հրամանով սպանվում է Արյա Ստարկի կողմից։
Քննադատություն
Ամերիկացի հրապարակախոս Մետ Սթեգսն իր «Փեթիր Բեյլիշը և ողջամտության դիմակը» (անգլ. Petyr Baelish and The Mask of Sanity) հոդվածում կերպարին բնութագրել է հետևյալ կերպ.